เคทีซีเล็งยืดหนี้ให้ลูกค้ากลุ่มมาบตาพุด
โพสต์ทูเดย์-เคทีซีห่วงลูกค้าหลายหมื่นรายที่อาจได้รับผลกระทบจากการชะลอโครงการในนิคมมาบตาพุด&nbsp;นายธวัชชัย ธิติศักดิ์สกุล รองประธานเจ้าหน้าที่บริหารอาวุโส สายธุรกิจบัตรเครดิต บริษัท บัตรกรุงไทย&nbsp;หรือ เคทีซี เปิดเผยว่า บริษัทฯมีความเป็นห่วงลูกค้าหลายหมื่นรายที่อาจได้รับผลกระทบจากการชะลอโครงการในนิคมมาบตาพุด อีกทั้งยังมีแนวโน้มที่จะฟ้องร้องเพิ่มอีก&nbsp;ซึ่งบริษัทฯเตรียมยื่นมือเข้าช่วยเหลือกลุ่มลูกค้ากลุ่มดังกล่าว ด้วยวิธีการยืดระยะเวลาชำระหนี้ให้
17 ธ.ค. 2552

โพสต์ทูเดย์-เคทีซีห่วงลูกค้าหลายหมื่นรายที่อาจได้รับผลกระทบจากการชะลอโครงการในนิคมมาบตาพุด นายธวัชชัย ธิติศักดิ์สกุล รองประธานเจ้าหน้าที่บริหารอาวุโส สายธุรกิจบัตรเครดิต บริษัท บัตรกรุงไทย หรือ เคทีซี เปิดเผยว่า บริษัทฯมีความเป็นห่วงลูกค้าหลายหมื่นรายที่อาจได้รับผลกระทบจากการชะลอโครงการในนิคมมาบตาพุด อีกทั้งยังมีแนวโน้มที่จะฟ้องร้องเพิ่มอีก ซึ่งบริษัทฯเตรียมยื่นมือเข้าช่วยเหลือกลุ่มลูกค้ากลุ่มดังกล่าว ด้วยวิธีการยืดระยะเวลาชำระหนี้ให้
อย่างไรก็ดี บริษัทยังคงตั้งเป้าเพิ่มฐานบัตรเครดิตในปี 2553 อีก 1.5 แสนบัตร จากปัจจุบันที่มีจำนวน 1.6 ล้านบัตร โดยเน้นเจาะกลุ่มลูกค้าที่มีรายได้ประจำ ประมาณ 2 - 3 หมื่นบาท เนื่องจากกลุ่มลูกค้าระดับดังกล่าวมีกำลังซื้อในระดับสูง ส่งผลต่อยอดใช้จ่ายผ่านบัตรให้เพิ่มมากขึ้น
ปัจจุบันยอดใช้จ่ายผ่านบัตรอยู่ที่ราว 5,000 บาทต่อบัตร ซึ่งถือว่าเพิ่มมากขึ้น ตามความสามารถในการใช้จ่ายช่วงเทศกาลสิ้นปี แต่ภาพรวมการใช้จ่ายผ่านบัตรยังคงแค่ทรงตัวเท่านั้น
นายธวัชชัย กล่าวอีกว่า ปีหน้าเศรษฐกิจยังฟื้นตัวไม่ชัดเจน สังเกตจากบรรยากาศภาพรวมทางเศรษฐกิจโลกที่ยังไม่แข็งแกร่งนัก ทั้งจากประเด็นดูไบที่ขอเลื่อนชำระหนี้ แม้อาบูดาบีจะให้การช่วยเหลือทางการเงิน 1 หมื่นล้านเหรียญสหรัฐ แต่ดูไบก็ยังมีหนี้ที่จะครบกำหนดชำระในปี 2010 และ 2011 เป็นจำนวนมาก ทำให้ดูไบยังคงต้องการเงินสดอยู่